Ehdotus: neuvoston asetus luvan antamisesta komissiolle sallia Suomen myöntää tukia tietyille määrille nurmikasvien siemeniä /* KOM/2000/0541 lopull. */





Ehdotus: NEUVOSTON ASETUS luvan antamisesta komissiolle sallia Suomen myöntää tukia tietyille määrille nurmikasvien siemeniä (komission esittämä) PERUSTELUT Neuvoston asetuksen (ETY) N:o 2358/71 8 artiklassa Suomen sallitaan komission suostumuksella myöntää tukia tietyille määrille siemeniä. Komissio toimitti neuvostolle asetuksen (ETY) N:o 2358/71 8 artiklassa edellytetyn kertomuksen Suomen antamien tietojen perusteella. Toimitettuihin tietoihin perustuvasta kertomuksesta käy ilmi, että Suomen liittymisestään alkaen nurmikasvien siementen alalla myöntämät kansalliset tuet eivät ole vaikuttaneet jäsenvaltioiden väliseen kauppaan. Näin ollen komissiolle on syytä antaa lupa sallia Suomen myöntää erityisten ilmasto-olojensa perusteella tukia nurmikasvien siementen tuotantoon 31 päivään joulukuuta 2005, jotta ala voi Suomessa mukautua siemenalan yhteisen markkinajärjestelyn sääntöihin. Tukia voidaan myöntää Suomessa viljelyyn tarvittaville nurmikasvien siemenlajikkeille, jotka soveltuvat kyseisen maan ilmasto-olosuhteisiin ja joita ei tuoteta muissa jäsenvaltioissa. Tämän vuoksi komission luvan on koskettava yksinomaan sellaisten nurmikasvien siementen lajikkeita, joita viljellään ainoastaan Suomessa ja jotka on merkitty Suomen kansalliseen kasvilajikeluetteloon. Ehdotus ei vaikuta yhteisön talousarvioon. Ehdotus: NEUVOSTON ASETUS luvan antamisesta komissiolle sallia Suomen myöntää tukia tietyille määrille nurmikasvien siemeniä EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen, ottaa huomioon siemenalan yhteisestä markkinajärjestelystä 26 päivänä lokakuuta 1971 annetun neuvoston asetuksen (ETY) N:o 2358/71 [1], sellaisena kuin se on muutettuna Itävallan, Suomen ja Ruotsin liittymisasiakirjalla ja sellaisena kuin se on viimeksi muutettuna asetuksella (EY) N:o 1405/1999 [2], ja erityisesti sen 3 artiklan 4 kohdan ja 8 artiklan, [1] EYVL L 246, 5.11.1971, s. 1. [2] EYVL L 164, 30.6.1999, s. 17. ottaa huomioon komission ehdotuksen [3], [3] EYVL C sekä katsoo seuraavaa: (1) Neuvoston asetuksen (ETY) N:o 2358/71 8 artiklassa Suomen sallitaan komission suostumuksella myöntää tukia tietyille määrille siemeniä. (2) Komissio toimitti neuvostolle asetuksen (ETY) N:o 2358/71 8 artiklassa edellytetyn kertomuksen Suomen antamien tietojen perusteella. (3) Toimitettuihin tietoihin perustuvasta kertomuksesta käy ilmi, että Suomen liittymisestään alkaen nurmikasvien siementen alalla myöntämät kansalliset tuet eivät ole vaikuttaneet jäsenvaltioiden väliseen kauppaan. Näin ollen komissiolle on syytä antaa lupa sallia Suomen myöntää erityisten ilmasto-olojensa perusteella tukia nurmikasvien siementen tuotantoon 31 päivään joulukuuta 2005, jotta ala voi Suomessa mukautua siemenalan yhteisen markkinajärjestelyn sääntöihin. (4) Tukia voidaan myöntää Suomessa viljelyyn tarvittaville nurmikasvien siemenlajikkeille, jotka soveltuvat kyseisen maan ilmasto-olosuhteisiin ja joita ei tuoteta muissa jäsenvaltioissa. Tämän vuoksi komission luvan on koskettava yksinomaan sellaisten nurmikasvien siementen lajikkeita, joita viljellään ainoastaan Suomessa ja jotka on merkitty Suomen kansalliseen kasvilajikeluetteloon, ON ANTANUT TÄMÄN ASETUKSEN: 1 artikla Komissiolle annetaan lupa sallia Suomen myöntää erityisten ilmasto-olojensa perusteella kansallisia tukia tietylle määrälle nurmikasvien siemeniä 31 päivään joulukuuta 2005. Komission luvan on koskettava yksinomaan sellaisten nurmikasvien siementen lajikkeita, joita viljellään ainoastaan Suomessa ja jotka on merkitty Suomen kansalliseen kasvilajikeluetteloon. 2 artikla Tämä asetus tulee voimaan seitsemäntenä päivänä sen jälkeen, kun se on julkaistu Euroopan yhteisöjen virallisessa lehdessä. Sitä sovelletaan 1 päivästä tammikuuta 2000. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä Neuvoston puolesta Puheenjohtaja